‘দিল্লির আবেগের সম্মান’, আতশবাজি মামলায় সুপ্রিম নির্দেশে কৃতজ্ঞতা রেখা গুপ্তার

ওয়েবডেস্ক- দিল্লিতে (Delhi)  দীপাবলিতে (Diwali) আতশবাজি (Fireworks) পোড়ানোর আবেদন নিয়ে সুপ্রিম কোর্টের (Supreme Court)  দ্বারস্থ হয়েছিলেন মুখ্যমন্ত্রী রেখা গুপ্তা (Cm Rekha Gupta)। আজ শীর্ষ আদালত রেখা গুপ্তার সেই আবেদনকেই মান্যতা দিল। রেখা গুপ্তা এই আদেশের প্রথম প্রতিক্রিয়ায় সুপ্রিম কোর্টের প্রতি কৃতজ্ঞতা প্রকাশ করেছেন। মুখ্যমন্ত্রী জানিয়েছেন দিল্লির মানুষের আবেগ ও ভাবমূর্তিকে সম্মান দিয়েছে আদালত। সুপ্রিম কোর্টের এই রায়ের প্রতি আমার কৃতজ্ঞতা।

সম্প্রতি, দিল্লিতে দীপাবলির সময় আতশবাজি পোড়ানোর আবেদন নিয়ে শীর্ষ আদালতে আবেদন জানান মুখ্যমন্ত্রী রেখা গুপ্তা। মুখ্যমন্ত্রীর আবেদন ছিল, আতশবাশি ছাড়া দীপাবলি অসম্পূর্ণ। সবুজ আতশবাজি (Green fireworks) পোড়ানোর অনুমতি দেওয়া হোক।

আরও পড়ুন-  প্রথম প্রার্থী তালিকা প্রকাশ নীতিশের জেডিইউ’র, ৫৭ জনের নাম ঘোষণা

রেখা গুপ্তার সেই আর্জিকেই মান্যতা দিল সুপ্রিম কোর্ট। মুখ্যমন্ত্রী রেখা গুপ্তা সুপ্রিম কোর্টের প্রতি কৃতজ্ঞতা জানানো পাশাপাশি বলেছেন, দিল্লিকে পরিষ্কার, পরিচ্ছন্ন রাখতে আমরা প্রতিশ্রুতিবদ্ধ। আমাদের লক্ষ্য হল পরিবেশ রক্ষার পাশাপাশি উৎসবের প্রাণবন্ততা অক্ষুণ্ণ রাখা নিশ্চিত করা। দিল্লিকে “সবুজ ও সমৃদ্ধ” করে তুলতে দিল্লির নাগরিকদের এগিয়ে আসার আহ্বান জানিয়েছেন মুখ্যমন্ত্রী। মুখ্যমন্ত্রী এক্স হ্যান্ডেলে লিখেছেন, এই দীপাবলিতে, আসুন আমরা সকলে একত্রিত হয়ে সবুজ আতশবাজি পোড়াই। উৎসব এবং পরিবেশ সুরক্ষার সমন্বয় সাধন করি। ‘সবুজ ও সমৃদ্ধ দিল্লি’-এর সংকল্প বাস্তবায়নের লক্ষ্যে কাজ করি।‘

উল্লেখ্য, সুপ্রিম কোর্ট দিল্লিতে আতশবাজি ব্যবহারের উপর সম্পূর্ণ নিষেধাজ্ঞা শিথিল করেছে এবং কিছু বিধিনিষেধ সাপেক্ষে দীপাবলি উৎসবে সবুজ আতশবাজি ব্যবহারের অনুমতি দিয়েছে। ১৯ ও ২০ অক্টোবর সকাল ৬টা থেকে ৭টা এবং রাত ৮টা থেকে রাত ১০টার মধ্যে সবুজ আতশবাজি ব্যবহার করা যাবে নির্দেশ সুপ্রিম কোর্টের। আদালতের এই নির্দেশের ফলে দিল্লিতে আতশবাজির উপর চার বছরের নিষেধাজ্ঞার অবসান ঘটে।

দেখুন আরও খবর-